cyanic-selkie/wikianc huggingface dataset:
ანდრია ერიომენკო
ანდრია ივანეს ძე ერიომენკო (დ. 14 ოქტომბერი [ძვ. სტ. 2 ოქტომბერი], 1892, სოფ. მარკოვკა, ახლანდელი დაბა უკრაინის ლუგანსკის ოლქში — გ. 19 ნოემბერი, 1970, მოსკოვი,  რსფსრ, სსრკ) — საბჭოთა მხედართმთავარი, საბჭოთა კავშირის მარშალი (1955), საბჭოთა კავშირის გმირი (1944). გლეხის ოჯახიდან. დაამთავრა მიხეილ ფრუნზეს სახელობის სამხედრო აკადემია (1935). სამხედრო სამსახურში იყო 1913 წლიდან, პირველი მსოფლიო ომის მონაწილე. 1917 წლის თებერვლის რევოლუციის დროს დემობილიზებული იქნა და მშობლიურ სოფელში დაბრუნდა. სამოქალაქო ომის დროს 1918 წლის ოქტომბერში ჩამოაყალიბა პარტიზანული რაზმი, რომელიც შემდგომში წითელ არმიას შეუერთდა. 1919 წლის შუა ხანებიდან მონაწილეობდა ბრძოლებში სამხრეთის, კავკასიისა და სამხრეთ-დასავლეთის ფრონტებზე, იყო ოცეულის, დაზვერვისა და პირველი ცხენოსანი არმიის საკავალერიო ბრიგადის მეთაური. 1922–1938 წლებში წითელი არმიის კავალერიის სხვადასხვა სამეთაურო თანამდებობებზე იმყოფებოდა. 1938 წლის ივნისიდან მეთაურობდა მე-6 საკავალერიო კორპუსს (რომლითაც მონაწილეობდა წითელი არმიის ლაშქრობაში პოლონეთში), 1940 წლის ივნისიდან — ბელორუსიის განსაკუთრებული სამხედრო ოლქის მე-3 მექანიზირებულ კორპუსს, 1941 წლის იანვრიდან — შორეული აღმოსავლეთის არმიის 1-ლ წითელდროშიან დანაყოფს, ივნისიდან — იმიერბაიკალეთის სამხედრო ოლქის მე-16 არმიას. დიდი სამამულო ომის დაწყებიდან იყო დასავლეთის ფრონტის უფროსი (30 ივნისი – 2 ივლისი, 1941), უფროსის მოადგილე (ივლისი – აგვისტო). 1941 წლის აგვისტო-სექტემბერში მეთაურობდა ბრიანსკის ფრონტს, რომელიც მოსკოვის მისადგომებს იცავდა სამხრეთ-დასავლეთიდან. ფრონტის მებრძოლებმა ვერ შეძლეს სამხეთ-დასავლეთის ფრონტის ზურგში მოწინააღმდეგის მოქცევისაგან არიდება და მათი ტულაზე შეტევის შეჩერება. დეკემბრიდან მეთაურობდა ჩრდილო-დასავლეთის (1943 წლის 22 იანვრიდან — კალინინის) ფრონტის მე-4 დამრტყმელ არმიას, რომელმაც თავი გამოიჩინა მოსკოვის დაცვის დასკვნით ეტაპზე. 1942 წლის იანვარში მძიმედ დაიჭრა. ამავე წლის აგვისტოდან მეთაურობდა სამხრეთ-აღმოსავლეთის (28 სექტემბრიდან — სტალინგრადის) ფრონტს, დიდი წვლილი შეიტანა სტალინგრადის დაცვის ორგანიზებაში. 1942 წლის დეკემბერში მებრძოლთა დაცვამ მდინარე მიშკოვაზე ანდრია ერიომენკოს მეთაურობით გერმანიის არმიათა ჯგუფ „დონს“ საშუალება არ მისცა გაერღვიათ ხაზი ალყაშემორტყმული დაჯგუფებისკენ, აიძულა იგი, რომ გადასულიყო თავდაცვაზე და შეეწყვიტა განბლოკვის ცდა. 1943 წელს მეთაურობდა სამხრეთის ფრონტს, თებერვალში ჯანმრთელობის მდგომარეობისა და პირადი მოთხოვნის საფუძველზე თანამდებობიდან გათავისუფლდა. აპრილში დაინიშნა კალინინის ფრონტის უფროსად, 1943 ნოემბრიდან 1944 თებერვლამდე იყო უმაღლესი მთავარსარდლის ბანაკში. 1944 წელს მეთაურობდა ზღვისპირეთის ცალკეულ არმიას, აპრილიდან — ბალტიისპირეთის მე-2 ფრონტს, რომლის მებრძოლები ბალტიისპირეთის 1-ლ და მე-3 ფრონტებთან ერთად მონაწილეობდნენ ლატვიის განთავისუფლებაში. 1945 წლის მარტიდან მეთაურობდა უკრაინის მე-4 ფრონტს, რომლის მებრძოლებმა განახორციელეს მორავია-ოსტრავის შეტევითი ოპერაცია და უკრაინის 1-ლი და მე-2 ფრონტების მებრძოლებთან ერთად მონაწილეობდნენ პრაღის ოპერაციაში. ომის დასრულების შემდეგ მეთაურობდა კარპატისპირეთის (ივლისი, 1945 – ოქტომბერი, 1946), დასავლეთ ციმბირის (ოქტომბერი, 1946 – ნოემბერი, 1953) და ჩრდილოეთ კავკასიის (ნოემბერი, 1953 – აპრილი, 1958) სამხედრო ოლქების მებრძოლებს.
1956 წლიდან იყო სკკპ ცკ წევრობის კანდიდატი. 1958 წლიდან — საბჭოთა კავშირის თავდაცვის სამინისტროს გენერალური ინსპექტორი. სსრკ უმაღლესი საბჭოს II–VIII მოწვევის დეპუტატი.
დაჯილდოებულია ლენინის 5 (1938 და სხვ.), წითელი დროშის 4 (1926 და სხვ.), სუვოროვის I ხარისხის 3 (1943 და სხვ.), კუტუზოვის I ხარისხის (1943) და სხვა ორდენებით.
სქოლიო
კატეგორია:დაბადებული 14 ოქტომბერი კატეგორია:დაბადებული 1892 კატეგორია:გარდაცვლილი 19 ნოემბერი კატეგორია:გარდაცვლილი 1970 კატეგორია:მოსკოვში გარდაცვლილები კატეგორია:მოსკოვში დაკრძალულები კატეგორია:სსრკ-ის არმიის გენერლები კატეგორია:საბჭოთა კავშირის მარშლები კატეგორია:დიდი სამამულო ომის ფრონტების სარდლები კატეგორია:ფრუნზეს სამხედრო აკადემიის კურსდამთავრებულები კატეგორია:სკკპ ცკ-ის წევრობის კანდიდატები კატეგორია:პირველი მსოფლიო ომის მონაწილეები კატეგორია:წითელი არმიის პოლონეთში ლაშქრობის მონაწილეები კატეგორია:არმიათა სარდლები დიდ სამამულო ომში კატეგორია:სსრკ-ის II მოწვევის უმაღლესი საბჭოს დეპუტატები კატეგორია:სსრკ-ის III მოწვევის უმაღლესი საბჭოს დეპუტატები კატეგორია:სსრკ-ის IV მოწვევის უმაღლესი საბჭოს დეპუტატები კატეგორია:სსრკ-ის V მოწვევის უმაღლესი საბჭოს დეპუტატები კატეგორია:სსრკ-ის VI მოწვევის უმაღლესი საბჭოს დეპუტატები კატეგორია:სსრკ-ის VII მოწვევის უმაღლესი საბჭოს დეპუტატები კატეგორია:სსრკ-ის VIII მოწვევის უმაღლესი საბჭოს დეპუტატები კატეგორია:სკკპ-ის XIX ყრილობის დელეგატები კატეგორია:საკავშირო კპ-ის (ბ) XVIII ყრილობის დელეგატები კატეგორია:სკკპ-ის XX ყრილობის დელეგატები კატეგორია:სკკპ-ის XXI ყრილობის დელეგატები კატეგორია:სკკპ-ის XXII ყრილობის დელეგატები კატეგორია:სკკპ-ის XXIII ყრილობის დელეგატები
ვარლამ კილასონია
ვარლამ კილასონია (დ.13 აგვისტო, 1967,რუსთავი, საქართველოს სსრ) — ქართველი ფეხბურთელი და მწვრთნელი, 2013 წლის დეკემბრიდან რუსთავის „მეტალურგს“ თავკაცობს.
საკლუბო
ვარლამმა უმცროს ძმასთან, გიორგისთან ერთად კარიერა დაიწყო რუსთავის „მეტალურგში“. მათ ასევე ერთად ითამაშეს რუსულ სანქტ-პეტერბურგის „ლოკომოტივში“ (1995–1996), უკრაინულ დნეპროპეტროვსკის „დნიპროში“ (1996–1998), აზერბაიჯანულ „ტოვუზში“ და რუსთავის „გორდაში“.
1996 წელს გახდა რუსეთის პირველი ლიგის ბომბარდირი — 22 გოლი 34 მატჩში. მატჩში ლენინსკ-კუზნეცკის „ზარიას“ წინააღმდეგ (9:0), ვარლამმა რუსეთის პირველი ლიგის რეკორდი დაამყარა, გაიტანა 7 გოლი პენალტის შესრულების გარეშე.
სამწვრთნელო
სხვადასხვა წლებში წვრთნიდა რუსთავის „მეტალურგს“, 2010-2011 წლებში იყო საფეხბურთო კლუბ „გაგრას“ მწვრთნელი, 2013 წლის დეკემბრიდან დაუბრუნდა მშობლიურ გუნდს და ისევ „მეტალურგის“ მწვრთნელია.
უილის დეპარტამენტი
უილა (Departamento del Huila) — კოლუმბიის ერთ-ერთი დეპარტამენტი. მდებარეობს ქვეყნის სამხრეთ-დასავლეთ ნაწილში, დედაქალაქია ნეივა.
გეოგრაფია
დეპარტამენტის სამხრეთით მდებარეობს კოლუმბიის მასივი. აქვე იწყება კორდილიერა-ორიენტალიც.
დეპარტამენტი 37 მუნიციპალიტეტისგან შედგება.
სქოლიო
კატეგორია:კოლუმბიის დეპარტამენტები
ლუკა ზიდანი
ლუკა ზინედინ ზიდან ფერნანდესი (Luca Zidane; დ. 13 მაისი 1998, მარსელი, საფრანგეთი) — ფრანგი ფეხბურთელი, „რაიო ვალეკანოს“ მეკარე. ყოფილი ფეხბურთელისა და ამჟამად მწვრთნელის, ზინედინ ზიდანის შვილი.
ადრეული ცხოვრება
ლუკა დაიბადა მარსელში. არის ზინედინ ზიდანისა და ვერონიკა ფერნანდესის მე-2 შვილი, მისი სამივე ძმა ფეხბურთელია.
საკლუბო კარიერა
ზინედინ ზიდანის ყველა შვილის მსგავსად იგი აღიზარდა „მადრიდის რეალის“ აკადემიაში, მეკარის პოზიციაზე. 2004-2018 წლებში იყო „მადრიდის რეალის“ აკადემიის ფეხბურთელი და მიაღწია იმას რომ „რეალის“ რეზერვებში მოხვდა. მისი დებიუტი ძირითად გუნდში 2018 წლის 22 მაისს, გუნდისათვის ბოლო შეხვედრაში, პრიმერა დივიზიონში შედგა. შეხვედრა გაიმართა „ვილარეალის“ წინააღმდეგ და დასრულდა ანგარიშით 2-2. ლუკა შეყვანილი იქნა მესამე მეკარედ 2017-18 წლების უეფას ჩემპიონთა ლიგის ფინალისათვის „მადრიდის რეალის“ შემადგენლობაში. ამ შეხვედრაში გუნდმა 3-1 გაიმარჯვა და მე-13-დ დაეუფლა უეფას ჩემპიონთა ლიგის ჩემპიონის ტიტულს.
საერთაშორისო კარიერა
ლუკა ზიდანი არის საფრანგეთის მოქალაქე და ნათამაშები აქვს ამ ქვეყნის ახალგაზრდულ ნაკრებებში, 2015 წელს იგი გახდა ევროპის ჩემპიონი 17 წლამდელთა შორის, ამავე წელს მან ითამაშა 17 წლამდელთა მსოფლიო თასზე.
ტიტულები
„მადრიდის რეალი“:
საფრანგეთი 17 წლ.:
სქოლიო
კატეგორია:დაბადებული 1998 კატეგორია:დაბადებული 13 მაისი კატეგორია:ალჟირული წარმომავლობის ფრანგები კატეგორია:ალჟირელი ფეხბურთელები კატეგორია:ფრანგი ფეხბურთელები კატეგორია:მადრიდის რეალის ფეხბურთელები კატეგორია:ესპანეთის სეგუნდა დივიზიონის ფეხბურთელები კატეგორია:სეგუნდა დივიზიონი B-ის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:რაიო ვალიეკანოს ფეხბურთელები
ყირიმის დიდების პანთეონი
ყირიმის დიდების პანთეონი (Пантеон славы) — მემორიალური კომპლექსი როსტოვის ოლქის სოფელ ყირიმში, რუსეთის ფედერაცია. აგებულია დიდ სამამულო ომში დაღუპული თანასოფლელი მეომრების პატივისცემის ნიშნად.
ისტორია
ძეგლი აშენდა ლუკაშინის სახელობის კოლმეურნეობის თანხით და ოფიციალურად გაიხსნა 1970 წლის 9 მაისს. მისი მშენებლობა დაიწყო 1965 წელს და შენდებოდა ხუთი წლის განმავლობაში. დიდ სამამულო ომში აღუპული მემომრებისადმი მიძღვნილი მემორიალის დადგმის ინიციატივა ეკუთვნის ადგილობრივი № 5 საშუალო სკოლის მოსწავლეებსა და მასწავლებლებს. მათ საბჭოთა არმიის დაღუპული მემომრების შესახებ შეაგროვეს ინფორმაცია, პერსონალური ინფორმაცია, დოკუმენტები, მიმოწერები, ფოტოები, ორდენები და ა. შ. წარიმართა დიდი საძიებო სამუშაოები. პანთეონის პროექტი წარმოადგინა რსფსრ-ის სამხატვრო ფონდის როსტოვის სამხატვრო საბჭომ. პროექტზე მუშაობდნენ მოქანდაკეები ა. ჯლაუხიანი, ი. შუბინი, არქიტექტორები გ. გალეპინი და ლ. კუზნეცოვი.
1972 წელს კომპლექსის ტერიტორიაზე აანთეს მუდმივი ცეცხლი. პანთეონის გახსნიდან დღემდე მას უამრავი ადამიანი სტუმრობს, განსაკუთრებით აღსანიშნავია ტურისტები 42 ქვეყნიდან. სხვადასხვა ენაზე შესრულებული წარწერებით სავსე ოთხი დიდი შთაბეჭდილებების ჩანაწერთა წიგნი დაცულია სოფლის მუზეუმში როგორც ექსპონატი.
2002 წლის 31 დეკემბრის № 124 ბრძანების შესაბამისად ძეგლი შეიყვანეს კულტურული მემკვიდრეობის ძეგლების სიაში.
არქიტექტურა
პანთეონი წარმოადგენს ქანდაკებების ჯგუფს და მუქი ტუფისგან აშენებული ნახევრაწრიული ნაგებობის ერთობლიობას. ყველაზე მაღალია მწუხარე ქალის გამოსახულება. მას მარცხენა ხელი უდევს შვილიშვილის მხარზე, მარჯვენა ხელი კი უდევს რძლის მხარზე, მათ ყველაზე საყვარელი ადამიანი: შვილი, ქმარი და მამა გაუშვეს ომში.
პანთეონის შიგნით პორტრეტიანი მარმარილოს ფილებია, ფირფიტებით (სულ 365), რომლებზეც ამოკვეთილია სოფელ ყირიმიდან დაღუპულთა სახელები ა ფოტოები, ზემოთ კი წარწერა: კედელზე მეორე მხრიდან გამოსახულია ჯარისკაცი, რომელიც დაიღუპა სოფელ ყირიმის გათავისუფლებისათვის.
სქოლიო
კატეგორია:როსტოვის ოლქის ძეგლები
ჰაიდ-პარკი (ლონდონი)
მინი|300პქ|პარკის ხედი
ჰაიდ-პარკი (Hyde Park) — უდიდესი პარკი ცენტრალურ ლონდონში. ერთ-ერთი უდიდესი ოთხი სამეფო პარკიდან, რომლებიც ქმნიან ჯაჭვს კენსინგტონის სასახლიდან მოყოლებული.
გვიანდელ პერიოდში მასში იმართებოდა როგორც დემონსტრაციები, ასევე მუსიკალური ფესტივალები, რომლებზეც გამოდიოდნენ პინკ ფლოიდი, როლინგ სტოუნზი და Queen. ერთ-ერთი ასეთი დიდი ფესტივალი იყო 2005 წლის საქველმოქმედო Live 8.
რესურსები ინტერნეტში
კატეგორია:ლონდონის სამეფო პარკები
აინის რაიონი
აინის რაიონი (Distrito de Ayna) — რაიონი პერუში, აიაკუჩოს რეგიონის ლა-მარის პროვინციაში. მდებარეობს ზღვის დონიდან 610 მეტრზე. 2007 წლის მონაცემებით, მოსახლეობა 8 457 ადამიანს შეადგენდა, სიმჭიდროვე 32 ადამიანი კმ²-ზე. ფართობი 265.73 კმ²-ია.
ნიკოლოზ დერიუგინი
ნიკოლოზ ალექსანდრეს ძე დერიუგინი (დ. 30 აპრილი, 1959, ქუთაისი) — ქართველი და საბჭოთა კალათბურთელი. საბჭოთა კავშირის სპორტის დამსახურებული ოსტატი (1982). ღირსების ორდენის კავალერი.
აინის რაიონი
რესურსები ინტერნეტში
კატეგორია:აიაკუჩოს რეგიონის რაიონები კატეგორია:ლა-მარის პროვინციის რაიონები
ნიკოლოზ დერიუგინი
ბიოგრაფია
დაამთავრა თბილისის სახელმწიფო უნივერსიტეტი. თამაშობდა თბილისის „დინამოში“ (1975–1985), „თბილისში“ (1991–1992), უნგრეთის მაფც-ში (1992–1993), თბილისის „ვითაში“ (1993–1994), თბილისის სდასუ-სა (1994–1995) და სლოვაკეთის „სლოვაკო ფარმაში“ (1995–1996).
იცავდა სსრ კავშირის (1978–1985) და საქართველოს (1995–1996) ეროვნული ნაკრები გუნდების ღირსებას. მოსკოვის ოლიმპიური თამაშების მესამე პრიზიორი (1980), მსოფლიოს (1982) და ევროპის (1981) ჩემპიონი, საკონტინენტთაშორისო თასის ორგზის მფლობელი (1978, 1979). 1993–1994 წლების სეზონის მიხედვით საქართველოს საუკეთესო კალათბურთელად დასახელდა.
2019 წლის 30 აპრილს, ნიკოლოზ დერიუგინის 60 წლის იუბილესთან დაკავშირებით, თბილისის ოლიმპიურ სასახლეში ამხანაგური შეხვედრა გაიმართა საქართველოს ვეტერანთა ნაკრებს და საკალათბურთო კლუბ მოსკვას (რუსეთი) ვეტერანთა გუნდს შორის. მატჩი მასპინძელთა გამარჯვებით დასრულდა — 80:67.
საინტერესო ფაქტები
1982 წლის დეკემბერში სპორტულმა ჟურნალისტებმა და სპეციალისტებმა ნიკოლოზ დერიუგინი საქართველოს მეცხრე საუკეთესო სპორტსმენად დაასახელეს.
სან-ჟოზე-და-ლაგოა-ტაპადა
სან-ჟოზე-და-ლაგოა-ტაპადა (São José da Lagoa Tapada) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 257 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ სოზის შემადგენლობაში.
ნიკოლოზ დერიუგინი
საინტერესო ფაქტები
1983 წლის დეკემბერში საქართველოს სპორტულ ჟურნალისტთა ფედერაციამ წინასაახალწლო ტრადიციული გამოკითხვის შედეგების მიხედვით დაადგინა საქართველოს 1983 წლის 10 საუკეთესო სპორტსმენი. საქართველოს № 9 სპორტსმენად (36 ქულა) დასახელდა ნიკოლოზ დერიუგინი (მწვრთნელი ლ. მოსეშვილი).
სქოლიო
კატეგორია:დაბადებული 30 აპრილი კატეგორია:დაბადებული 1959 კატეგორია:ქუთაისში დაბადებულები კატეგორია:ქართველი კალათბურთელები კატეგორია:საქართველოს ღირსების ორდენის კავალრები კატეგორია:საბჭოთა კავშირის სპორტის დამსახურებული ოსტატები კატეგორია:ქართველი ოლიმპიური პრიზიორები კატეგორია:თბილისის სახელმწიფო უნივერსიტეტის კურსდამთავრებულები
სან-ჟოზე-და-ლაგოა-ტაპადა
რესურსები ინტერნეტში
კატეგორია:პარაიბის შტატის მუნიციპალიტეტები
გიორგი კილასონია
გიორგი კილასონია (დ. 1 იანვარი, 1996) — ქართველი ფეხბურთელი, რუსთავის „მეტალურგისა“ და საქართველოს 19 წლამდელთა ნაკრების ნახევარმცველი.
მამაჩემის პორტრეტი (დალი)
მამაჩემის პორტრეტი — ესპანელი სიურეალისტი მხატვრის, სალვადორ დალის ნახატი, შესრულებული 1925 წელს ზეთის საღებავებით ტილოზე. დღეს ინახება კატალონიის ეროვნული ხელოვნების მუზეუმში.
ისტორია
დალიმ საკუთრი პირველი გამოფენა ბარსელონაში, დალმაუს გალერეაში 1925 წელს მოაწყო, მანამ, სანამ პირველად გაემგზავრებოდა პარიზში და დაიწყებდა სიურეალისტური ნამუშევრების შექმნას. ერთ-ერთი ყველაზე გამორჩეული ნამუშევარი გამოფენაზე სწორედ მამამისის პორტრეტი იყო, რომელიც მხატვრის უმნიშვნელოვანეს ადრეულ ნახატადაა მიჩნეული. სახე, რომელიც დალიმ ასახა, მრავალთა მოსაზრებით მისტიურია, განსაკუთრებით მისი მრავლისმთქმელი თვალები, რაც მამამისის ახასიათებს როგორც ძლიერ პერსონას. ის სოფლის ნოტარიუსი იყო, და საკმაოდ რთული ურთიერთობა ჰქონდა შვილთან. ახალგაზრდა დალი ამ ნამუშევარში არნახულ ოსტატობას ავლენს, ეს შესამჩნევია კონტურებზე და შუქ-ჩრდილში, განსაკუთრებით დახვეწილ მუქ ფერში.
სქოლიო
კატეგორია:სალვადორ დალის ნახატები კატეგორია:1925 წლის ნახატები
ჟოზე-დი-ფრეიტასი
ჟოზე-დი-ფრეიტასი (José de Freitas) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 138 მეტრზე. მიეკუთვნება პიაუის ჩრდილო-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ტერეზინის შემადგენლობაში.
რესურსები ინტერნეტში
კატეგორია:პიაუის შტატის მუნიციპალიტეტები
მსოფლიო საფეხბურთო ჩემპიონატი 2006: ჯგუფი E
მსოფლიო საფეხბურთო ჩემპიონატი 2006: ჯგუფი E — მუნდიალი 2006-ის ერთ-ერთი ჯგუფი. თამაშები დასრულდა 22 ივნისს. იტალიამ ჯგუფი ისე მოიგო, რომ მხოლოდ ერთი გოლი გაუშვა, ისიც ავტოგოლი. აშშ ნაკრებმა, მიუხედავად იმისა, რომ 9 ფეხბურთელით 10 კაციან იტალიასთან 1-1 ითამაშა, წააგო დანარჩენი ორივე მატჩი. ტურნირის დებიუტანტი განის ნაკრები გავიდა მეორე ადგილზე, მოუგო რა აშშ-სა და ჩეხეთს. იტალიელი დანიელე დე როსი დაისაჯა 4 მატჩიანი დისკვალიფიკაციით აშშ-ს ნაკრებთან გამოჩენილი უხეშობის გამო.
ჩეხეთი vs განა
თომაშ უიფალუში იქნა გაძევებული 65-ე წუთზე საჯარიმოში მეთიუ ამოას წაქცევის გამო. დაინიშნა პენალტი, რომელიც შეასრულა ასამოა გიანმა. მან დარტყმა მსაჯის სასტვენზე ადრე შეასრულა, რის გამოც მიიღო ყვითელი ბარათი. გიანმა პენალტი ვერ გაიტანა, მან ბურთი ძელს მოარტყა.
იტალია vs აშშ
იტალიელი ნახევარმცველი დანიელე დე როსი გაძევებულ იქნა მატჩიდან ბრაიან მაკბრაიდის წინააღმდეგ უხეშობის გამო. 28-ე წუთზე დე როსიმ მაკ=ბრაიდს იდაყვი ჩაარტყა. დაზარალებულს სისხლისღვრის შესაჩერებლად მარცხენა თვალზე სამი სახვევის დადება დასჭირდა. ფიფა-მ დე როსი 10 000 შვეიცარიული ფრანკითა და ოთხმატჩიანი დისკვალიფიკაციით დასაჯა, რამაც მაინც მისცა საშუალება დე როსის, ეთამაშა ფინალში.
განა vs აშშ
E
თორნიკე ნაგლიაშვილი
თორნიკე ნაგლიაშვილი (დ. 15 სექტემბერი, 1996, მცხეთა) — ქართველი სპორტსმენი (ძიუდო), ახალგაზრდებს შორის ევროპის თასის გამარჯვებული (2015, ათენი, საბერძნეთი, 60 კგ), ევროპის თასის გამარჯვებული (2018, ზაარბრიუკენი, გერმანია, 66 კგ).
რესურსები ინტერნეტში
კატეგორია:დაბადებული 25 სექტემბერი კატეგორია:დაბადებული 1996 კატეგორია:მცხეთის მუნიციპალიტეტში დაბადებულები კატეგორია:ქართველი ძიუდოისტები
ალტდორფი (მრავალმნიშვნელოვანი)
ალტდორფი შეიძლება აღნიშნავდეს:
ყაზახეთის სახანო
სახანომ განვითარების უმაღლეს მწვერვალს მიაღწია კასიმ-ხანის (1511-1518 წწ.) მმათველობის პერიოდში. მისი გარდაცვალების შემდეგ დაიწყო სამოქალაქო ომი, მაგრამ ხაკ-ნაზარ-ხანის (1538-1580 წწ.) მმართველობის პერიოდში ქვეყანა დაუბრუნდა ძველ საზღვრებს.
XV-XVI საუკუნეებში შიდა დაპირისპირების საფუძველზე ქვეყანა იშლება უფროს, შუა და უმცროს ჟუზებად. აბილაი-ხანის (1771-1781 წწ.) მმართველობის პერიოდში სამივე ჟუზმა იგი აღიარა ყაზახეთის ხანად. მისი გარდაცვალების დროს სახანო კვლავ ჟუზებად დაიყო. საბოლოოდ გაეერთიანება მოხდა კენასერი კასიმოვის (1841-1847 წწ.) მმართველობის პერიოდში და ყაზახეთის სახანოს ისტორიის დასასრულს.
რესურსები ინტერნეტში
კატეგორია:ყაზახეთის ისტორია კატეგორია:ისტორიული სახელმწიფოები
ვარსკვლავის ატმოსფერო
250px|მინი|მზის ატმოსფეროს ფენები დაბნელების დროს, 11 აგვისტო, 1999 წ. საფრანგეთი ვარსკვლავის ატმოსფერო — ვარსკვლავის გარე რეგიონი, ვარსკვლავის ბირთვის, რადიაციული ზონისა და კონვექციის ზონის მაღლა. იყოფა განსხვავებული მახასიათებლების მქონე რამდენიმე რეგიონად:
სქოლიო
კატეგორია:ვარსკვლავური ასტრონომია
სოზა (პარაიბა)
სოზა (Sousa) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 223 მეტრზე. მიეკუთვნება სერტან-პარაიბის მეზორეგიონს. შედის ეკონომიკურ-სტატისტიკურ მიკრორეგიონ სოზის შემადგენლობაში.
2010 წლის მონაცემებით, მოსახლეობა 65 803 ადამიანს შეადგენდა, მოსახლეობის სიმჭიდროვე 89.1 კმ²-ზე. ფართობი 738 547 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
ჰენრი და ჯუნი (ფილმი)
ჰენრი და ჯუნი — ფილიპ კაუფმანის რეჟისორობით 1990 წელს გამოსული ამერიკული ბიოგრაფიული დრამა ცნობილი მწერლების, ჰენრი მილერისა და ანაის ნინის შესახებ. მთავარ როლებს ფრედ უარდი, უმა თურმანი და მარია დე მედეიროსი ასრულებენ. დაფუძნებულია 1986 წელს გამოცემულ ანაის ნინის სრულ დღიურზე. ფილიპ კაუფმანმა „ჰენრის და ჯუნის“ სცენარი თავის ცოლთან, როუზთან ერთად დაწერა. ფილმი გვიყვება ნინის ურთიერთობაზე ჰენრი მილერთან და მის ცოლთან, ჯუნთან.
„ჰენრი და ჯუნი“ ნომინირებული იყო ოსკარზე საუკეთესო ოპერატორული ნამუშევრისთვის. იგი ერთ-ერთია იმ NC-17 შეფასების მქონე სამ ფილმთაგან („ გულით ველურნი “, 1990, რეჟ. დევიდ ლინჩი; „ ოცნების რექვიემი “, 2000, რეჟ. დარენ არანოვსკი), რომელმაც ოსკარის ნომინაცია მიიღო.
სიუჟეტი
1931 წელს პარიზში, საფრანგეთში ამერიკელ ავტორთან, ჰენრი მილერთან შეხვედრის შემდეგ, ახალგაზრდა მწერალი, სახელად ანაის ნინი თავისი შთაბეჭდილებებისა და ფიქრების დღიურში ჩაწერას იწყებს. ჰენრის (ფრედ უარდი), ანაისს (მარია დე მედეიროსი) და ჯუნს, ჰენრის ცოლს (უმა თურმანი) შორის იწყება ურთიერთობა, რომელიც მალევე რომანში გადაიზრდება და სასიყვარულო სამკუთხედს შექმნის, ხოლო ანაის ნინი მილერს „ კირჩხიბის ტროპიკის “, თავისი პირველი რომანის გამოცემაში დაეხმარება.
ჰენრი თავის პირველ რომანს წერს და პარიზში ღარიბი ცხოვრებით ცხოვრობს. ჯუნი, მისი ცოლი, მოცეკვავე და მისი მუზაა; ხოლო ნინი კი ფრანკო-ესპანელი ბურჟუა, რომელსაც აინტერესებს ცოლ-ქმარი და მათი ცხოვრება. იგი განსაკუთრებით ინტერესდება მილერის სამწერლო კარიერით, მას თავის მასწავლებლად მიიჩნევს და სწორედ მისი გაცნობის შემდეგ იწყებს წერას.
„ჰენრი და ჯუნი“ პირველი ფილმია, რომელსაც MPAA-ს პრეზიდენტმა, ჟაკ ვალენტიმ NC-17 შეფასება მიანიჭა (1990 წელს). ფილმი გვიჩვენებს იმჟამინდელ პარიზში მცხოვრები ხელოვანების ცხოვრებას, მათი ბოჰემური ცხოვრების სტილს. ფილმში ჩნდებიან ცნობილ ხელოვანთა პროტოტიპებიც, როგორებიც არიან ბრასაი, ფრანჩისკო მირალეს არნაუ.
ფილმში მნიშვნელოვანი როლი უჭირავს ანაის ნინის განცდებს. ფილიპ კაუფმანი ხშირად სწორედ მისი თვალთახედვიდან გადმოგვცემს მოვლენებს.
როლებში
მინი|უმა თურმანი მინი|მარია დე მედეიროსი
საუნდტრეკი
საუნდტრეკი მოამზადა მარკ ადლერმა. იგი შეიცავს სხვადასხვა პერიოდის ცნობილ მუსიკალურ კომპოზიციებს.
რესურსები ინტერნეტში
კატეგორია:1990 წლის ფილმები კატეგორია:ინგლისურენოვანი ფილმები კატეგორია:ამერიკული ფილმები კატეგორია:ამერიკული ბიოგრაფიული დრამატული ფილმები კატეგორია:ამერიკული ისტორიული დრამატული ფილმები კატეგორია:ამერიკული ეროტიკული დრამატული ფილმები კატეგორია:ბიოგრაფიებზე დაფუძნებული ფილმები კატეგორია:1990 წლის დრამატული ფილმები კატეგორია:ჰენრი მილერი
მატალეს ოლქი
მატალეს ოლქი (මාතලේ දිස්ත්‍රික්කය, மாத்தளை மாவட்டம்) — შრი-ლანკის 25 ოლქიდან ერთ-ერთი. შედის ცენტრალური პროვინციის შემადგენლობაში. ადმინისტრაციული ცენტრი — ქალაქი მატალე. ოლქის ფართობია 1 993 კმ². მოსახლეობა — 482 348 ადამიანი (2012).
ეტიენ როდა-ჟილი
ეტიენ როდა-ჟილი (Étienne Roda-Gil, დ. 1 აგვისტო, 1941, სეტფონი, ტარნი და გარონა, პარიზი, საფრანგეთი — გ. 31 მაისი, 2004, პარიზი) — ფრანგი სიმღერების ავტორი და სცენარისტი. იგი იყო საფრანგეთში გამოქცეული ესპანელი რესპუბლიკელის შვილი. 1987 წელს როჯერ უოტერსთან ერთად დაიწყო საფრანგეთის რევოლუციისადმი მიძღვნილ ოპერა Ça Ira-ზე მუშაობა, თუმცა უკანასკნელი მხოლოდ 2005 წელს გამოვიდა, მისი გარდაცვალების შემდეგ.
მატალეს ოლქი
რესურსები ინტერნეტში
კატეგორია:შრი-ლანკის ოლქები
ეტიენ როდა-ჟილი
რესურსები ინტერნეტში
კატეგორია:დაბადებული 1 აგვისტო კატეგორია:დაბადებული 1941 კატეგორია:გარდაცვლილი 31 მაისი კატეგორია:გარდაცვლილი 2004 კატეგორია:ფრანგი სცენარისტები კატეგორია:ფრანგი სიმღერების ავტორები
აპარატი და ხელი
აპარატი და ხელი — ესპანელი სიურეალისტი მხატვრის, სალვადორ დალის ნახატი. შესრულებული ზეთის საღებავებით მუყაოზე 1927 წელს. ამჟამად ინახება სალვადორ დალის მუზეუმში, ფლორიდაში. ნამუშევარი მუზეუმს მისტერ და მისის მორსებმა პირადი კოლექციიდან გადასცეს.
აღწერა
ეს სიურეალისტური ნამუშევარი რამდენიმე გეომეტრიულ მარტივ ფიგურას და მათ თავზე გაშლილ წითელ, დეტალებით დატვირთულ ხელს წარმოადგენს. სურათზე გამოსახულია ერთმანეთზე მოთავსებული პირამიდა და სამკუთხედი. გარემოცული მოჩვენების მსგავსი საგნებით, რომლებშიც შესაძლებელია ლურჯი სიზმრის ბურუსში გამოსახული ქალის შიშველი ფიგურების და სხეულების გარჩევა. დალიმ ნახატს ეს დეტალი მას შემდეგ დაუმატა, რაც ცხრათვიანი სამხედრო სავალდებულო სამსახურიდან დაბრუნდა. ჯარში ყოფნისას მან მრავალი ახალი სიმბოლო და საგანი დაამატა საკუთარ სიურეალისტურ ნამუშევრებს. ნახატის სახელში მოხსენებული „აპარატი“ ფიგურების ერთობლიობაა, რომელიც ადამიანის სხეულს წააგავს. ფიგურას აქვს ადამიანის მსგავსი მკლავები, ფეხები, თვალი, და თავი. სამკუთხედისა და პირამიდის ერთბლიობა დალის ამ პერიოდში შესრულებულ მრავალ ნამუშევარში გვხვდება, რაც გარკვეულწილად მის ძილის პრობლემებთან იყო დაკავშირებული.
ფიგურის თავზე გამოსახული ხელი დაკავშირებულია მასტურბაციასთან. ამ თემაზე სალვადორ დალი იმ პერიოდში მრავალ ნამუშევარს ქმნიდა. იმხნად დალი ინსპირირებული იყო ფროიდის შემოქმედებით, რომელიც იმ პერიოდში საკმაოდ პოპულარული იყო.
ქალის ფიგურები, რომლებითაც გარშემორტყმულია ფიგურა, ასახავენ აპარატის ფიქრებს. ნამუშევარი ასახავს არტისტის პირად ეროტიულ ილუზიებსა და გრძნობებს, რაც ასევე დალის იმ პერიოდის შემოქმედების გამოკვეთილი თემაა.
გეომეტრიული ფიგურის, აპარატის მარცხენა ფონზე გამოსახულია ვირის ფიგურა, რომელიც უკანა ფეხებზე დგას. ვირს თავს ესხმიან და მის მუცელზე პირდაპირი იერიშით შთანთქავენ ბუზები. მარჯვენა ფონზე გამოსახულია ქალის ფიგურა კლასიკურ პოზაში და გეომეტრიულ თანწყობაშია მთავარ ფიგურასთან.
რევაზ სალუქვაძე
ადრეული წლები და განათლება
რევაზ სალუქვაძემ 1953 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი. 1952-1954 წლებში იყო თბილისის თბილისის ივანე ჯავახიშვილის სახელობის სახელმწიფო უნივერსიტეტის ლაბორანტი, 1954-1957 წლებში საქართველოს მეცნიერებათა აკადემიის ფიზიკის ინსტიტუტის ასპირანტი, ქალაქ დუბნის ბირთვულ გამოკვლევათა გაერთიანებული ინსტიტუტის უფროსი ლაბორანტი.
სამეცნიერო მოღვაწეობა
1974 წელს რევაზ სალუქვაძე დაინიშნა მრავალპროფილიანი, მრავალათასიანი სოხუმის ფიზიკა-ტექნიკის ინსტიტუტის დირექტორად, რომელსაც ხელმძღვანელობდა 26 წლის განმავლობაში სიცოცხლის ბოლომდე.
1985 წელს რევაზ სალუქვაძეს ინსტიტუტის თანამშრომლებთან ერთად სამუშაოთა ციკლისთვის „ნანო და მიკროწამის ხანგრძლივობის სუსტად რელიატივისტური და დიდი დენების ელექტრონების ამაჩქარებლის დამუშავება“ მიენიჭათ საქართველოს სახელმწიფო პრემია.
1980 წლის 9 ივნისს თბილისის სახელმწიფო უნივერსიტეტთან არსებული მაღალი ენერგიების ბირთვული ფიზიკის პრობლემური სამეცნიერო-კვლევითი ლაბორატორიის ბაზაზე შეიქმნა მაღალი ენერგიების ფიზიკის სამეცნიერო-კვლევითი ინსტიტუტი, მისი დაარსების ერთ-ერთი ინიციატორი ნოდარ ამაღლობელთან, ალბერტ თავხელიძესთან, თეიმურაზ კოპალეიშვილთან ერთად რევაზ სალუქვაძეც იყო.
რევაზ სალუქვაძე 1979-1985 წლებში იყო აფხაზეთის სახელმწიფო უნივერსიტეტის კათედრის გამგე.
1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რევაზ სალუქვაძე არის 120 სამეცნიერო ნაშრომის და 30 გამოგონების ავტორი. მისი ხელმძღვანელობით 20 საკანდიდატო და სადოქტორო დისერტაციაა დაცული.
გარდაცვალება
რევაზ სალუქვაძე გარდაიცვალა თბილისში, 2000 წლის 22 ოქტომბერს, 71 წლის ასაკში. დაკრძალულია თბილისში, საბურთალოს საზოგადო მოღვაწეთა პანთეონში.
რესურსები ინტერნეტში
კატეგორია:დაბადებული 15 სექტემბერი კატეგორია:დაბადებული 1929 კატეგორია:გარდაცვლილი 2000 კატეგორია:საქართველოს რესპუბლიკის I მოწვევის უზენაესი საბჭოს წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ქართველი ფიზიკოსები კატეგორია:ტექნიკურ მეცნირებათა დოქტორები კატეგორია:საქართველოს მეცნიერებათა ეროვნული აკადემიის წევრ-კორესპონდენტები კატეგორია:ქართველი პროფესორები კატეგორია:თბილისში დაბადებულები კატეგორია:საქართველოს მეცნიერების დამსახურებული მოღვაწეები
ოთარ ნავერიანი
ოთარ ნავერიანი (დ. 30 მაისი, 1999, მარნეული) — ქართველი სპორტმენი (კრივი), ჭაბუკებს შორის საერთაშორისო ტურნირის გამარჯვებული (2015, აზერბაიჯანი, 50 კგ).
რესურსები ინტერნეტში
კატეგორია:დაბადებული 30 მაისი კატეგორია:დაბადებული 1999 კატეგორია:მარნეულის მუნიციპალიტეტში დაბადებულები კატეგორია:ქართველი მოკრივეები
დენიელ სტარიჯი
დანიელ სტარიჯი (Daniel Andre Sturridge; დ. 1 სექტემბერი, 1989) — ინგლისელი ფეხბურთელი, „ლივერპულისა“ და ინგლისის ეროვნული ნაკრების თავდამსხმელი.
კარიერა
დანიელის კარიერა ადგილობრივი გუნდ-ასტონ ვილას საბავშვო აკადემიაში დაიწყო, 2003 წელს სტარიჯმა თამაში მანჩესტერ სიტის სკოლაში განაგრძო, 2007 წელს პირველი პროფესიული კონტრაქტი გააფორმა ამავე კლუბთან, ამ წელს შედგა მისი დებიუტიც პრემიერ ლიგაში. 2009 წელს დანიელი ჩელსიმ შეიძინა, სადაც მან 4 წელი გაატარა (2011-2012 არენდით ბოლტონში). 2013 წლის ზამთარში სტარიჯმა ჩელსი დატოვა და ლივერპულს შეუერთდა £12 მილიონის სანაცვლოდ.
სტარიჯი ინგლისის ნაკრების ყველა ასაკობრივ გუნდში ირიცხებოდა, ეროვნულ ნაკრებში დებიუტი 2011 წელს ჰქონდა, ამის შემდეგ მონაწილეობა მიიღო 2012 წლის ოლიმპიურ თამაშებში და 2014 წლის მსოფლიო ჩემპიონატში.
მიღწევები
ლივერპული:(1)
რესურსები ინტერნეტში
კატეგორია:დაბადებული 1989 კატეგორია:ინგლისელი ფეხბურთელები კატეგორია:ლივერპულის ფეხბურთელები კატეგორია:ჩელსის ფეხბურთელები კატეგორია:მანჩესტერ სიტის ფეხბურთელები კატეგორია:ბოლტონ უონდერერსის ფეხბურთელები კატეგორია:2016 წლის ევროპის საფეხბურთო ჩემპიონატის ფეხბურთელები კატეგორია:დაბადებული 1 სექტემბერი
ნავახუნი
ნავახუნი (Navajún) — მუნიციპალიტეტი ესპანეთში, შედის ლა-რიოხის პროვინციის სერვერის კომარკის შემადგენლობაში. ფართობი — 16,38 კმ². მოსახლეობა — 10 კაცი (2020 წ.).
სქოლიო
კატეგორია:ლა-რიოხის მუნიციპალიტეტები
უინიპეგის ტბა
უინიპეგის ტბა (Lake Winnipeg) — ტბა სამხრეთ კანადაში, მანიტობის პროვინციაში. ძველი მყინვარისპირა ტბა აგასისის ნაშთი. წაგრძელებული ფორმისაა. სამხრეთიდან ჩრდილოეთისაკენ გადაჭიმულია 416 კმ-ზე. მდებარეობს დაჭაობებულ ტყიან ადგილში, ზღვის დონიდან 217 მ სიმაღლეზე. ფართობი 24300 კმ². მაქსიმალური სიღრმე 36 მ. ყველაზე დიდი შენაკადია მდინარე სასკაჩევანი; გამოედინება მდინარე ნელსონი, რომელიც ერთვის ჰუდსონის ყურეს. წყლის დონის რყევის მრავალწლიური ამპლიტუდა დაახლოებით 3 მ აღწევს. ტბის აღმოსავლეთ ნაწილში გვხვდება ტაიგა. იყინება ნოემბერში, ყინულძვრაა აპრილის ბოლოს. არის ქვიშიანი ნაპირები. ბევრია კუნძული. ნაოსნობა. თევზჭერა. უინიპეგი ინდიელი ტომის კრის ენაზე ნიშნავს — „ჭუჭყიან წყალს“. 1990-იანი წლებიდან უინიპეგის წყალსაცავის ნაწილია.
ანკოს რაიონი (ლა-მარი)
ანკოს რაიონი (Distrito de Anco) — რაიონი პერუში, აიაკუჩოს რეგიონის ლა-მარის პროვინციაში. მდებარეობს ზღვის დონიდან 3 215 მეტრზე. 2007 წლის მონაცემებით, მოსახლეობა 14 551 ადამიანს შეადგენდა, სიმჭიდროვე 13 ადამიანი კმ²-ზე. ფართობი 1 098 კმ²-ია.
რესურსები ინტერნეტში
კატეგორია:აიაკუჩოს რეგიონის რაიონები კატეგორია:ლა-მარის პროვინციის რაიონები
ემილია დიუ შატლე
გაბრიელ-ემილია ლე ტონელიე დე ბრეიტელი, მარკიზა დიუ შატლე (Émilie du Châtelet, Gabrielle Émilie Le Tonnelier de Breteuil, Marquise du Châtelet; დ. 17 დეკემბერი, 1706, პარიზი — გ. 10 სექტემბერი, 1749, ლიუნევილი) — ფრანგი ფიზიკოსი და მათემატიკოსი.
მოღვაწეობა
მარკიზა თავისუფლად ფლობდა ლათინურ, იტალიურ და ინგლისურ ენებს. ამ პერიოდში უკვე შეეძლო მათემატიკაში კარგად ორიენტირება. ყველაფერი ეს მას დაეხმარა გარკვეულიყო ნიუტონისა და მისი მომხრეებისა და მოწინააღმდეგეების ნაშრომებში.
1739 წელს პარიზის მეცნიერებათა აკადემიამ მორიგი სამენიერო კონკურსი გამოაცხადა. ემილიამ კონკურსზე შემდეგი ნაშრომი წარადგინა: „ცეცხლისა და მისი გავრცელების ბუნების შესახებ“. კონკურსში შედეგები გამოცხადდა 1738 წელს. კოკკურსის პირობების თანახმად უნდა გამოქვეყნებულიყო მხოლოდ საპრიზო თხზულებანი, მაგრამ დიუ შატლეს დისერტცია ჟიურიმ მოიწონა, რის გამოც დაუშვეს გამონაკლისი და მისი ნაშრომიც წარადგინეს გამოსაქვეყნებლად.
1749 წლის თებერვალში დიუ შატლე ბრუნდება პარიზში. ამ პერიოდში იგი მუშაობდა საკუთარი ნაშრომის დაბოლოებას ცდილობდა. იგი ჩქარობდა, რადგან ფეხმძიმედ იყო და მალე დედა გახდებოდა. ამავე წლის ივნისს ემილია გაემგზავრა ლიუნევილში და გარდაიცვალა 1749 წლის 10 სექტემბერს, 43 წლის ასაკში, მშობიარობისას.
სიკვდილის წინ დე შატლემ საკუთარი თარგმანის ხელნაწერი მოახერხა და გადასცა პარიზის სამეფო ბიბლიოთეკის თანამშრომელს. თარგმანის გამოცემა მოხდა ნაწილ-ნაწილ 1756-1759 წლებში და დიდი დროის განმავლობაში რჩებოდა ნიუტონის უდიდესი ქმნილების ერთადერთ ფრანგულ თარგმნად. ამ ნაშრომით ემილია დიუ შატლემ დიდი სარგებლობა მოუტანა საფრანგეთს — ამ ნაშრომის წყალობით მრავალ თაობას მიეცა საშუალება ურთიერთობა ჰქონოდათ ნიუტონის მეცნიერულ მემკვიდრეობასთან. დიუ შატლემ დიდი როლი შეასრულა ვოლტერის ცხოვრებაშიც, სწორედ ამიტომ ვოლტერმა მრავალი ლექსი, დრამა და წიგნი მიუძღვნა „მშვენიერ ემილიას“.
სქოლიო
კატეგორია:ფრანგი ფიზიკოსები კატეგორია:მშობიარობის დროს გარდაცვლილები
ოთარ ნათელაშვილი
ოთარ ნათელაშვილი (დ. 29 მაისი, 1944, დუშეთი) — ქართველი სპორტსმენი (ძიუდო), ევროპის ვიცე-ჩემპიონი (1968, ლოზანა, შვეიცარია, 70 კგ). საერთაშორისო ტურნირების ბრინჯაოს პრიზიორი (1971, ლინცი, ავსტრია, 70 კგ). ღირსების ორდენის კავალერი.
რესურსები ინტერნეტში
კატეგორია:დაბადებული 29 მაისი კატეგორია:დაბადებული 1944 კატეგორია:დუშეთის მუნიციპალიტეტში დაბადებულები კატეგორია:ქართველი ძიუდოისტები კატეგორია:საქართველოს ღირსების ორდენის კავალრები
ლა-გუახირის დეპარტამენტი
ლა-გუახირა (Departamento de La Guajira) — კოლუმბიის ერთ-ერთი დეპარტამენტი. მდებარეობს ქვეყნის ჩრდილოეთ რეგიონში და იკავებს გუახირის ნახევარკუნძულის უდიდეს ნაწილს. ესაზღვრება კარიბის ზღვასა და ვენესუელას. დედაქალაქია რიოაჩა.
1911 წელს კოლუმბიის მთავრობამ შექმნა ლა-გუახირის კომისარიატი, რასაც მოჰყვა იმიგრანტთა ტალღა ახლო აღმოსავლეთიდან, კერძოდ ლიბანიდან, სირიიდან, პალესტინიდან და იორდანიიდან. საბოლოოდ, დეპარტამენტის სახით ლა-გუახირა 1964 წელს შეიქმნა.
ეკონომიკა ძირითადად ეფუძნება ქვანახშირის მოპოვებას კერეხონში, სადაც 2004 წელს 24.9 მლნ ტონა იქნა წარმოებული. ასევე მნიშვნელოვანია ბუნებრივი გაზის ექსპლუატაცია და მარილის მოპოვება. პოპულარული ტურისტული ღირსშესანიშნაობაა გუახირის უდაბნოს ნახევარკუნძულის წვერზე მდებარე პატარა სოფელი კაბო-დე-ლა-ველა.
ლა-გუახირის დეპარტამენტი 15 მუნიციპალიტეტისაგან შედგება.
სქოლიო
კატეგორია:კოლუმბიის დეპარტამენტები
ზლატიბორი
ზლატიბორი (Златибoр / Zlatibor) — მთიანი რეგიონი დასავლეთ სერბეთში.
სერბეთის ყველაზე პოპულარულ ტურისტულ ადგილებს შორის, ზლატიბორი გამორჩეულია სალაშქრო და სათხილამურო ადგილებით. სწორედ აქ მდებარეობს მსოფლიოში ყველაზე გრძელი პანორამული საბაგირო გზა (გონდოლა) მთელს მსოფლიოში. მთის მიმდებარედ არის ტორნიკის სამთო-სათხილამურო კურორტი.
რეგიონის ყველაზე დიდი ქალაქი უჟიცე, სწორედ მთის მიმდებარედ არის და მისი უდიდესი ნაწილი ჩაიეტინის ოლქის შემადგენლობაში შედის. მცირე ზომის ქალაქი ზლატიბორი წლების განმავლობაში სააგარაკე ადგილს წარმოადგენდა, თუმცა თანდათანობით ქალაქური სახის დასახლებად ჩამოყალიბდა. ზლატიბორის რეგიონი დაყოფილია ჩაიეტინასა და უჟიცეს მუნიციპალიტეტებად და ორივე მათგანი ზლატიბორის ოლქის შემადგენლობაში შედის. ბელგრადისა და ბარის დამაკავშირებელი სარკინიგზო ხაზი ზლატიბორზე გადის.
ისტორია
შუა საუკუნეებში ეს ტერიტორია ცნობილი იყო როგორც რუინო. ჟუპა შუა საუკუნეების სერბეთში რაშკას ნაწილს წარმოადგენდა. სახელი ზლატიბორი XVIII საუკუნეში შემოვიდა, მაგრამ მისი ეტიმოლოგია გაურკვეველია. ეს, ალბათ, მომდინარეობს სერბული სიტყვებიდან ზლატნი (zlatni; ოქროსფერი) და ბორი (bor; ფიჭვი). ჩვეულებრივი ფიჭვი ამ ტერიოტრიის ტყეებშია გავრცელებული და საფრთხის ქვეშაა.
ციგლას გორაზე, რომელიც ზლატიბორის მიმდებარედ სოფელ იაბლიანცაში მდებარეობს კვლავაა შემორჩენილი ოსმალეთის იმპერიის, ავსტრია-უნგრეთის იმპერიის და სერბეთის სამეფოს შორის არსებული საზღვრის ნიშნები.
გეოგრაფია
ზლატიბორი, რომელიც ისტორიული სტარი ვლაჰის რეგიონში მდებარეობს წარმოადგენს ისტორიულ საზღვარს რაშკას, ჰერცეგოვინასა და ბოსნიას შორის. იგი ვრცელდება 300 კვადრატულ კილომეტრზე, 43 კილომეტრის სიგრძეზე სამხრეთ-აღმოსავლეთიდან ჩრდილო-დასავლეთით და 37 კილომეტრის სიგანეზე. მისი უმაღლესი მწვერვალის, თორნიკის, სიმაღლეა 1496 მ. ის მდებარეობს 43°31'N და 43°51'N-სა და 19°28'E და 19°56'E შორის.
კლიმატი
ზლატიბორის მთაზე ნოტიო კონტინენტური კლიმატია (კიოპენის კლიმატის კლასიფიკაცია:  Dfb).
თეღენიქის წმინდა მოწამეთა საკათედრო ტაძარი
თეღენიქის წმინდა მოწამეთა საკათედრო ტაძარი (Թեղենիքի Սրբոց Նահատակաց եկեղեցի) — სომხური ეკლესია, რომელიც მდებარეობს სომხეთის კოტაიქის პროვინციაში, სოფელ თეღენიქში.
ზლატიბორი
ტურიზმი
right|thumb|ზლატიბორის ცენტრში მდებარე ხელოვნური ტბა ზლატიბორი მდებარეობს 1000 მეტრის სიმაღლეზე. მისთვის დამახასიათებელია გრილი ალპური კლიმატი, სუფთა ჰაერი, ზაფხულის მზიანი დღეები და ზამთარში თოვლი. სპეციალურად ტურისტებისთვის მოწყობილია თანამედროვე სასტუმროები, დასასვენებელი ცენტრები და კოტეჯები, ასევე სპორტული მოედნები და სათხილამურო ტრასები.
თეღენიქის წმინდა მოწამეთა საკათედრო ტაძარი
აშენდა XXI საუკუნეში. ეკლესია გაიხსნა 2003 წელს. მშენებლობა დაიწყო 2000 წელს და დასრულდა 2003 წელს. ტაძარი სომხეთის მოქმედმა კათოლიკოსმა - გარეგინ II-მ აკურთხა.
ზლატიბორი
ტურიზმი
3-დღიანი საცდელი ოპერაციის შემდეგ, 2021 წლის 14 იანვარს, მსოფლიოში ყველაზე გრძელი პანორამული საბაგირო გზა (გონდოლა) ამოქმედდა. იგი აკავშირებს ზლატიბორის ცენტრს თორნიკის მწვერვალთან, რიბნიცას ტბის გავლით. მისი სიგრძეა 8,95 კილომეტრი. საბაგირო გზა მოიცავს 55 გონდოლას, რომელთაგან თუთოეული 10 ადგილიანია და ერთ საათში 600 მგზავრის გადასაყვანადაა შექმნილი.
სქოლიო
კატეგორია:სერბეთის მთები კატეგორია:სერბეთის ტურიზმი კატეგორია:ზლატიბორის ოლქი
კოლოდიური პროცესი
thumb|250px|ფრედერიკ სკოტ არჩერი, კოლოდიური პროცესის გამომგონებელი კოლოდიური პროცესი — ფოტოგრაფიული პროცესი, რომელშიც შუქმგრძნობიარე გარემოს წარმოადგენს კოლოდიონზე წარმოქმნილი ვერცხლის ჰალოგენის კრისტალები. 1850 წლებიდან აღნიშნულმა ტექნოლოგიამ სრულიად ჩაანაცვლა მისი წინამორბედი — დაგეროტიპიის პროცესი, რომელსაც შედარებით დაბალი შუქმგრძნობელობა გააჩნდა. საკმაო პოპულარობით სარგებლობდა ე. წ. „სველკოლოდიური პროცესი“, რომელიც მოითხოვდა ექსპონირებული ფირფიტის დაუყოვნებლივ გამჟღავნებასა და ფიქსაჟს. თუმცა აღნიშნულის პარალელურად გაჩნდა ასევე „მშრალკოლოდიური პროცესიც“, რომლის დროსაც შესაძლებელია შუქმგრძნობიარე მშრალი ფირფიტების წინასწარ მომარაგება და მათი მრავალდღიან ექსპედიციებში გამოყენება. მშრალ კოლოდიურ ფირფიტებს აქვთ გაცილებით დაბალი შუქმგრძნობელობა. ის არასაკმარისია პორტრეტების შესაქმნელად, მაგრამ იძლევა უძრავი საგნების გადაღების საშუალებას. XIX საუკუნის ბოლოსათვის კოლოდიური პროცესი ჩაანაცვლა ტექნოლოგიურად უფრო პროგრესულმა — ჟელატინის ფოტოემულსიურმა პროცესმა.
ისტორია
სველკოლოდიური პროცესი აღმოჩენილ იქნა ერთმანეთისაგან დამოუკიდებელი ინგლისელი მეცნიერის ფრედერიკ სკოტ არჩერის, რობერტ ბინემისა და ფრანგი მეცნიერის გუსტავ ლეგრეს მიერ. 1851 წელს გამოგონების პირველი გამოქვეყნება სრულად მიეწერება ფ. არჩერს, თუმცა მას იგი არ დაუპატენტებია. 1854 წელს აღნიშნული ფოტოგრაფირების ტექნიკა სახელად „ამბროტიპი“ (ambrotos — მარადიული) დააპატენტა ჯეიმზ ასტონ კატინგმა. მან მიღებულ გამოსახულებას დაასხა კანადური ბალზამი და ზევიდან დააფარა მეორე შუშა. თუმცა მალე ფოტოგრაფებმა აღნიშნული გამოგონებიდან მხოლოდ ლაქის გამოყენება დატოვეს. 1856 წელს ამბროტიპის პარალელურად გამოიგონეს ტინტაიპი ანუ ფეროტაიპი, რომელზეც გამოსახულება შუშის მაგივრად ლითონის შავადდაფარულ ზედაპირზე იქმნებოდა და წარმოადგენდა პსევდოპოზიტიურ (სარკისებულად ამოტრიალუებულ) გამოსახულებას.
გამოგონებამ ფოტოგრაფიაში მოახდინა რევოლუცია, რადგანაც მანამდე არსებული დაგეროტიპიის ფოტოგრაფიული პროცესი საშუალოდ 50-ჯერ დიდი ხანგრძლივობით ხასაიდებოდა. ამან გაადვილა პორტრეტების გადაღება, რადგანაც ადამიანს აღარ უწევდა გაუნძრევლად 30-40 წუთის განმავლობაში კამერის წინ ჯდომა. ამ ყველაფერს დაერთო ისიც რომ კოლოდიური პროცესის აღმოჩენას დაემთხვა ასევე ალბუმინის ანაბეჭდის გამოგონებაც, რომელიც გამოიყენებოდა კონტაქტურ ბეჭდვაშიც. ამ უკანასკნელმა საშუალება მისცა ფოტოგრაფ-ამბროტიპისტებს ქაღალდზე გადაეტანათ ნეგატივის პოზიტიური გამოსახულების მრავალი ასლი. ასევე ნეგატივები გამოიყენებოდა კალოტიპიაში გამოსახულების მისაღებად.
კოლოდიური პროცესის ისტორია უშუალოდაა დაკავშირებული მისი მთავარი ელემენტის კოლოდიონის გამოგონებასთან. 1847 წელს ამერიკელმა სტუდენტმა ჯონ პარკერ მეინარდმა დინიტროცელულოზა გააზავა სპირტისა და ეთერის ხსნარში, რის შედეგადაც მიიღო თხევადი წებოვანი ნივთიერება, რომელიც გაშრობისას წარმოქმნიდა დრეკად თხელ ზედაპირს, რომელსაც დაერქვა სახელი „კოლოდიონი“ (kolos — წებოვანი). მეინარდის აღმოჩენიდან მალე აღნიშნულმა ნივთიერებამ ფართო გამოყენება პოვა მედიცინაში თხევადი პლასტირის სახით. thumb|250px|მობილური ფოტოლაბორატორია სველკოლოდიური პროცესისათვის კოლოდიონი რომელიც იყო სრულიად ნეიტრალური ყველა ქიმიურ ელემენტთან ფრედერიკ არჩერმა მასში გახსნა კალიუმის იოდიდის მარილები და შუქმგრძნელობა მიანიჭა ვერცხლის ნიტრატშის აბაზანაში ჩატვირთვით.
რის შედეგადაც კოლოდიონში წარმოიქმნა შუქმგრძნობიარე ვერცხლის იოდიდის კრისტალები. შემდგომ ის ექსპონირების შემდეგ უმალვე მჟღავნდებოდა და ფიქსირდებოდა სპეციალური ხსნარით. ერთადერთი უარყოფითი რაც ახასიათებდა კოლოდიურ პროცესს ეს სტუდიის გარეთ გადაღება იყო რადგანაც საჭიროებდა მობილურ ბნელ ოთახს, გამამჟღავნელებელისა და ფიქსაჟის თან ტარებას. მიუხედავად მისი სუსტი მხარისა ის აქტუალური იყო XX საუკუნის ბოლომდე. დღესდღეობით მას იყენებენ მხატვრულ ფოტოგრაფიაში ფოტოგრაფი-ამბროტიპისტები.
კოლოდიონის მომზადება
კოლოდიურ პროცესში ზოგადად გამოიყენება კოლოდიონის 2%-იანი ხსნარი, რომელშიც ზავდება სხვადასხვა მარილები, შედეგად ვღებულობთ ფოტოგრაფიულ კოლოდიონს. ქვემოდ მოცემულია ფოტოგრაფიული კოლოდიონის რამდენიმე ფორმულა.
1 ნაწილი კოლოდიონი (2%) — 280 მლ. 2 ნაწილი კადმიუმის ბრომიდი — 1,5 გრ. გამოხდილი წყალი — 3 მლ. 3 ნაწილი კალიუმის იოდიდი — 2 გრ. გამოხდილი წყალი — 3 მლ.
აღნიშნული ფრომულის მისაღებად საჭიროა მეორე და მესამე ნაწილი ცალ-ცალკე გაზავდეს და შემდეგ თანმიმდევრობით შეერიოს პირველ ნაწილს. აღნიშნული ფორმულით დამზადებული ფოტოგრაფიული კოლოდიონი გამოირჩევა დაბალი შუქმგრძნობელობით. ქვემოთ მოცემულია სხვა ალტერნატიული ფორმულები, რომელთა ISO ერთიორად მაღალია.
1 ნაწილი — 2%-იანი კოლოდიონის დამზადება კოლოქსილინი — 2 გრ. სპირტი — 81 გრ. (100 მლ). ეთერი — 72 გრ. (100 მლ). 2 ნაწილი ამონიუმის იოდიდი — 1 გრ. გამოხდილი წყალი — 2 მლ. 3 ნაწილი კადმიუმის იოდიდი — 1 გრ. გამოხდილი წყალი — 2 მლ. 4 ნაწილი კადმიუმის ბრომიდი — 0.4 გრ. გამოხდილი წყალი — 2 მლ. 5 ნაწილი ამონიუმის ბრომიდი — 0.4 გრ. გამოხდილი წყალი — 2 მლ.
1 ნაწილი — 1.3%-იანი კოლოდიონის დამზადება კოლოქსილინი — 2 გრ. სპირტი — 81 გრ. (100 მლ). ეთერი — 72 გრ. (100 მლ). 2 ნაწილი კადმიუმის იოდიდი — 2 გრ. გამოხდილი წყალი — 2 მლ. 3 ნაწილი კადმიუმის ბრომიდი — 0.8 გრ. გამოხდილი წყალი — 2 მლ.
1 ნაწილი კოლოდიონი (2%) — 250 მლ. (125 მლ 4% კოლოდიონი, 83 მლ სპირტი და 42 მლ ეთერი) 2 ნაწილი ამონიუმის იოდიდი — 1,8 გრ. გამოხდილი წყალი — 2 მლ. 3 ნაწილი კალიუმის იოდიდი — 1,2 გრ. გამოხდილი წყალი — 2 მლ. 4 ნაწილი ლითიუმის ბრომიდი — 0,9 გრ. გამოხდილი წყალი — 2 მლ.
ვერცხლის ნიტრატის აბაზანა
1 ნაწილი გამოხდილი წყალი — 800 მლ. ვერცხლის ნიტრატი — 100 გრ. 2 ნაწილი გამოხდილი წყალი — ~200 მლ (1 ლიტრამდე შესავსებად).
Locke & Key
Locke & Key (ლოკი & გასაღები) — ამერიკული კომიქსების სერია, რომელიც დაწერა ჯო ჰილმა, დახატა გაბრიელ როდრიგესმა და გამოსცა IDW Publishing-მა.
კოლოდიური პროცესი
ვერცხლის ნიტრატის აბაზანა
საწყის ვერცხლის ნიტრატი ზავდება დაახლოებით 800 მლ გამოხდილ წყალში ხოლო შემდეგ ემატება იმდენი წყალი რომ სითხის სიმკვრივე არეომეტრზე ნიშნული უნდა მერყეობდეს 1060-1080-ის ფარგლებში, ხოლო წყლის ტემპერატურა უნდა იყოს 20 °C. აღნიშნულ სითხეს ემატება დაახლოებით ძმარმჟავის ერთი წვეთი Ph-ის შესაცვლელად. ვერცხლის ნიტრატის აბაზანის Ph-ის დონე უნდა მერყეობდეს 3-4,5-ის ფარგლებში. სასურველია აბაზანის გაფილტვრა ყოველის სესიის დასრულების შემდეგ.
Locke & Key
გამოცემის ისტორია
Locke & Key-ს ნარატივი გაწერილია სამ მოქმედებად. თითოეული შედგება ყოველთვიურად გამოცემადი ექვსნომრიანი ორი ფაბულისგან. პირველი მოქმედების პირველი სიუჟეტური თაღი, „მოგესალმებით ლავკრაფტში“ (Welcome to Lovecraft), იყო IDW Publishing-ის მიერ გამოცემული ექვსნომრიანი შეზღუდული სერია. თაღის „მოგესალმებით ლავკრაფტში“ პირველი ნომერი გამოიცა 2008 წლის 20 თებერვალს და გაიყიდა ერთ დღეში, რის გამოც მომენტალურად გახდა საჭირო ხელმეორედ დაბეჭდვა. პირველი მოქმედების მეორე თაღი, რომელსაც „გონების თამაშები“ (Head Games) ეწოდა, დაიწყო პირველი ნომრის გამოცემით 2009 წლის 22 იანვარს. რეალურად, თვითონ „გონების თამაშების“ სიუჟეტი დაიბეჭდა ოთხ ნომრად, რომელსაც წინ უძღოდა ცალკეული პროლოგი („ანტრაქტი“ — Intermission — ანუ „ჯო რიჯვეის ამბავი“ — The Joe Ridgeway Story) და რომელიც მთავრდებოდა ცალკეული დასკვნითი ნაწილით („ერთკაციანი არმია“ — Army Of One).
კოლოდიური პროცესი
გაგამჟღავნებელი
გამოხდილი წყალი — 200 მლ. რკინის სულფატი — 10 გრ. შაქარი — 12 გრ. ძმარმჟავა — 8 მლ. სპირტი — 8 მლ.
ვაზავებთ წყალში ნივთიერებებს თანმიმდევრობის დაცვით და მიღებულ სითხეს ვფილტრავთ.
ფიქსაჟი
ნაწილი 1 გამოხდილი წყალი — 800 მლ. ნატრიუმის ტიოსულფატი — 200 გრ. ნაწილი 2 გამოხდილი წყალი — ~200 მლ (1 ლიტრამდე შესავსებად).
Locke & Key
„გონების თამაშები“
-->
კოლოდიური პროცესი
ფიქსაჟი
ვაზავებთ წყალში და მიღებულ სითხეს ვფილტრავთ.
Locke & Key
Netflix-ის სერიალი (2019-)
2018 წლის 30 მაისს გამოცხადდა, რომ Netflix აპირებდა კომიქსის მიხედვით სერიალის გადაღებას.
კოლოდიური პროცესი
ლაქი
სანდარაკის ფისი — 57 გრ. სპირტი — 415 მლ. ლავანდის ზეთი — 47 მლ.
Locke & Key
სქოლიო
კატეგორია:2008 წლის კომიქსები კატეგორია:ბნელი ფენტეზი კატეგორია:IDW Publishing-ის კომიქსები
კოლოდიური პროცესი
ლაქი
ვაზავებთ თანმიმდევრობით და ვტოვებთ რამდენიმე დღე სანდარაკის ფისის სრულ გადნობამდე. მიღებულ ერთგვაროვან სითხეს ვფილტრავთ რამდენიმეჯერ.
სველკოლოდიური პროცესი
მინი|კოლოდიონის მინაზე დასხმის პროცესი წინასწარ ცარციანი სპირტით გასუფთავებულ ზედაპირზე ასხამენ ფოტოგრაფიულ კოლოდიონს, ისე რომ ზედ დასხმული მასა გადანაწილდეს ფირფიტის მთელ ზედაპირზე. დასასრულს ზედმეტი მასა ჩამოიწურება უკანვე ქილაში. ფოტოგრაფიული კოლოდიონი სწრაფად შრება, ამიტომ აუცილებელია როგორც დასხმის პროცესის სწრაფად დასრულება, ასევე კოლოდიონის ქილისათვის თავსახურის დაფარება. დროთა განმავლობაში ქილაში არსებული ეთერი ქროლდება და საჭიროა კონსისტენციის შესანარჩუნებლად მასში ეთერის დამატება.
მომზადებულ ფირფიტას გარე ტემპერატურის შესაბამისად ოდნავ შეშრობას აცდიან, შემდეგ უკვე ბნელ ოთახში, სპეციალური დამჭერით ნახევრადვერტიკალურ მდგომარეობაში მყოფ ვერცლისნიტრატიან აბაზანაში უშვებენ 4 წუთით. დროის გასვლის შემდეგ იღებენ მინის ფირფიტას, რომელზეც კოლოდიონის მხარეს წარმოქმნილია ვერცხლის ჰალოგენები და შეფერილია რძისფრად. ფირფიტა მზადაა ექსპოზიციისათვის. მთავარია რომ დაცული იყოს დროის ჩარჩოები, კერძოდ აბაზანიდან მინის ფირფიტის ამოღების შემდეგ ფოტო უნდა გამჟღავნდეს მაქსიმუმ 10 წუთში. 10 წუთის შემდეგ უკვე იწყება ე. წ. „მშრალკოლოდიური პროცესის“ პერიოდი, რომელსაც სხვანაირად სჭირდება დამუშავება. სველკოლოდიური პროცესის შემთხვევაში ფოტოგრაფირების პროცესის დასრულებისთანავე, კასეტა ფირითურთ შეგვაქვს ბნელ ოთახში და ვიღებთ მინის ფირფიტას და ზედ ნელ ნელა ვასხამთ წინასწარ მომზადებულ გამამჟღავნებელს, წითელ შუქზე კონტურების გამოჩენიდან ვაცლით 20 წამს და ვაჩერებთ გამჟღავნებას გამოხდილი წყლით. წყლით გადარეცხვის შემდეგ ის უკვე შეიძლება გატანილ იქნეს შუქზე და ჩაიდოს ჰორიზონტალურ ფიქსაჟან აბაზანაში. სრული ციკლის გასვლისათვის საჭიროა რომ ფიქსაჟით მოიხსნას ე. წ. ვუალი ანუ რძისფერი სივრცე რომლითაც დაფარულია მთელი ფირფიტა. მას შემდეგ რაც ფიქსაჟი სრულად გამოიყვანს გამოსახულებას ხდება მისი გადარეცხვა გამდინარე წყალში.
გადარეცხილ ფირფიტას, ან ბუნებრივი ტემბით ან დაჩქარებით (ქურით) აშრობენ და მიღებულ გამოსახულებას დაცვის მიზნით ფარავენ წინასწარ მომზადებული ლაქით. ლაქგადასმული გამოსახულება უკვე სამუდამოდ დაცულია ნებისმიერი კოროზიისაგან და თუ ფოტო შესრულებულია ჩვეულებრივ მინაზე მაშინ მისი შენახვის ვადა ფიზიკურად არ არსებობს, თუ არ ჩავთვლით ფიზიკურ დაზიანებას.
მშრალკოლოდიური პროცესი
სველკოლოდიური პროცესის უარყოფითი მხარეების დაძლევაზე მუშაობდა ბევრი მეცნიერი, როგორებიცაა: ჯოსეფ საიდბოტემი, რიჩარდ კენნეტი, მეიჯორ რასელი და ფრედერიკ რეტენი, თუმცა მათმა აღმოჩენებმა კარდინალური ცვლილებები ვერ მოიტანა. მათი ინოვაციები დაკავშირებული იყო კოლოდიონში ისეთი ნივთიერებების შერევასთან, რომლებიც ანაელებდნენ შრობის პროცესს. ნებისმიერი წარმატებული ცდა რომელიც ახანგრძლივებდა სისველი პერიოდს პირდაპირპროპორციულად ზრდიდა თავად ექსპოზიციის დროსაც. აღნიშნული პროცესზე მუშაობამ აზრი დაკარგა ჟელატინის ფოტოემულსიური ტექნიკის გამოჩენისთანავე.
მახასიათებლები
კოლოდიური პროცესით გადაღებული ფოტოები ხასიათდება სინათლის განსაზღვრული სპექტრისადმი მგრძნობელობით. მაგალიტად ის აბსოლუტურად ან ნაწილობრივ ვერ ხედავს ინფრაწითელ ფერს და პირიქით ზემგრძნობიარეა ულტრაიისფერი სხივების მიმართ, ასე ვთქვათ გადანაცვლებულია შუქმგრძნობიარეობის შკალა. ამიტომ მიღებულ გამოსახულებაზე, როგორც წესი წარმოისახება ის სხივები რომლებიც შეუიარაღებელი თვალით ხილული არაა. ამიტომ ხშირად ადამიანისთვის იდუმალებით აღსავსე შედეგს ვღებულობთ.
თანამედროვე გამოყენება
თანამედროვე მხატვრულ ფოტოგრაფიაში სველკოლოდიურმა ფოტოპროცესმა თავისი ადგილი იპოვა, როგორც ალტერნატიულმა ტექნიკამ. მიუხედავად ტექნოლოგიური სირთულისა, პროცესს ისევ იყენებს ზოგი ფოტოგრაფი, როგორც ორიგინალური ფორმით, ასევე ამბროტიპიის ტექნიკით. ეს უკანასკნელი განსაკუთრებით საინტერესოა პორტრეტის ჟანრში, რომლის დროსაც იქმება რეტრო სტილის ერთადერთი ეგზემპლარი. თანამედროვე ფოტოგრაფები იციან რა კოლოდიონში გაზავებული მინარევების მიდრეკილება განსაკუთრებით სინათლის ლურჯი-იისფერი სპექტრის ნაწილში, ქმნიან სხვადასხვა შედევრებს. შედეგად ღებულობენ განსხვავებული ტონალობის ფერებს. აღნიშნულმა პროცესმა განვითარება შეწყვიტა 1875 წელს უოთერხაუზის მიერ შექმნილმა და ტექნოლოგიურად განვითარებულმა პროცესმა — ვერცხლის ჟელატინის პროცესმა.
ნეგატივის შესრულების ტექნიკის დასადგენად საკმარისია, მის ქვემოთ ამოვდოთ შავი ფერის ფონი, თუ გამოსახულებამ გამოკვეთილი პოზიტიური გამოსახულება მიიღო ესე იგი ჩვენს წინაშეა კოლოდიონის პროცესით შერულებული გამოსახულება, თუ არა მაშინ მშრალი ჟელატინის ემულსიით.
ლიტერატურა
კატეგორია:ფოტოგრაფიული პროცესები
ჩილკასის რაიონი
ჩილკასის რაიონი (Distrito de Chilcas) — რაიონი პერუში, აიაკუჩოს რეგიონის ლა-მარის პროვინციაში. მდებარეობს ზღვის დონიდან 3 220 მეტრზე. 2007 წლის მონაცემებით, მოსახლეობა 2 303 ადამიანს შეადგენდა, სიმჭიდროვე 15 ადამიანი კმ²-ზე. ფართობი 149.63 კმ²-ია.
რესურსები ინტერნეტში
კატეგორია:აიაკუჩოს რეგიონის რაიონები კატეგორია:ლა-მარის პროვინციის რაიონები
ნობელიუმი
მინი|მარჯვნივ| [[ალფრედ ნობელი, ადამიანი ვის საპატივცემულოდაც ელემენტ 102-ს დაერქვა ნობელიუმი ]] ნობელიუმი  (Nobelium; ქიმიური სიმბოლო — ), უნნილბიუმი (Unnilbium; ქიმიური სიმბოლო — ), ეკა-იტერბიუმი (Eka-ytterbium) — ელემენტთა პერიოდული სისტემის მეშვიდე პერიოდის, ჯგუფგარეშე (ძველი კლასიფიკაციით მესამე ჯგუფის თანაური ქვეჯგუფის, IIIბ) ხელოვნურად მიღებული რადიოაქტიური ქიმიური ელემენტი. განეკუთვნება აქტინოიდების ოჯახს. მისი ატომური ნომერია — 102, tდნ — 827 °C, სიმკვრივე — 9.9 გ/სმ3. პირველი ცნობა ამ ელემენტის ატომების მიღების შესახებ გამოაცხადა 1957 წელს სტოკჰოლმში (შვედეთი) მომუშავე მეცნიერთა ჯგუფმა, რომელმაც მას ნობელიუმი უწოდა ალფრედ ნობელის პატივსაცემად. მაგრამ შემდგომი გამოკვლევებით დადასტურდა, რომ სტოკჰოლმის ჯგუფის დასკვნები მცდარი იყო. პირველი დასაბუთებული ცნობები ელემენტ 102-ის შესახებ მიიღეს აშშ -ში. ელემენტი კვლევის პროცესშია და მის შესახებ ბევრი არაფერია ცნობილი.